pythainlp/thai-wiki-dataset-v4 huggingface dataset:
ซิตติง บูลล์

ซิตติง บูล (ภาษาลาโกตา: Tȟatȟáŋka Íyotake) มีชีวิตอยู่ราวปี พ.ศ. 2374 ถึงวันที่ 15 ธันวาคม พ.ศ. 2433) เป็นชาวพื้นเมืองอเมริกัน (อินเดียนแดง) เป็นผู้นำของเผ่า "ฮังปาปา ซู" Hunkpapa Sioux เป็นคนที่นำนักรบของเผ่าซู (Sioux) และ เผ่าไชแอน (Cheyenne) จำนวนราวปี 3,500 คนต่อสู้กับเหล่าทหารม้าที่ 7 ของอเมริกาเมื่อวันที่ 25 มิถุนายน พ.ศ. 2419 (การรบครั้งนั้นชื่อว่า "The Battle of Little Bighorn") ซิตติง บูลกับคนของเขาได้รับชัยชนะในการรบครั้งนั้นแต่เรื่องการรบครั้งนั้นกลับทำให้ชาวอเมริกันผิวขาว (ยุโรปอเมริกัน) เกิดความเกลียดและหวาดกลัวพวกของซิตติง บูลมากขึ้น จนราวปี พ.ศ. 2420 ซิตติงบุลกับคนของเขาได้หลบหนีเข้าไปอยู่ในแคนาดา
ซึ่งอีกราว 4 ปีต่อมาเมื่อวันที่ 20 กรกฎาคม พ.ศ. 2424 ซิตติง บูลได้นำคนของเขาเข้ายอมแพ้กับกองทหารของอเมริกาที่ค่ายบุฟฟอร์ด (Fort Buford) รัฐมอนทานา
ซิตติง บูลกับคนสนิทของเขาถูกส่งไปที่ค่ายแรนดัลอยู่ราวปี 2 ปี จนปี พ.ศ. 2426 ซิตติงบุลจึงสามารถกลับไปอยู่กับเผ่าของเขาได้อีกครั้ง
ราวปี พ.ศ. 2428 ซิตติง บูลได้เข้าร่วมกับการแสดงชื่อว่า Buffalo Bill Wild West Show ของบัฟฟาโลบิลล์
เมื่อปี พ.ศ. 2433 คิกกิงแบร์ (Kicking Bear) ได้ชักชวนให้ชาวเผ่าทำการเต้นบูชาผี (Ghost Dance) เพื่อขับไล่คนผิวขาว (ยุโรปอเมริกัน) ออกจากดินแดนของเผ่าและเพื่อฝื้นฟูวิธีชีวิตดั้งเดิมของชาวเผ่า แต่การเต้นบูชาผีนี้ได้สร้างความหวาดกลัวอย่างมากกับเจ้าหน้าที่ทางการที่มีหน้าที่ดูแลควบคุม และด้วยเจ้าหน้าที่กลัวว่าซิตติง บูลจะเข้าร่วมการเต้นบูชาผี เจ้าหน้าที่จึงส่งทหารเพื่อเข้าควบคุมตัวซิตติง บูลได้ก่อน แต่ในขณะการเข้าควบคุมตัว ได้เกิดการยิงต่อสู้กัน และซิตติง บูลถูกกระสุนเสียชีวิต
แมน

เครือข่ายครอบคลุมบริเวณเมืองใหญ่ หรือ แมน (MANs) คือ เครือข่ายคอมพิวเตอร์ขนาดใหญ่มากจะมีขนาดครอบคลุมเมืองหรือบริเวณมหาวิทยาลัย ระบบโครงสร้างพื้นฐานโดยปกติแล้วจะเป็นระบบไร้สายเช่นการใช้คลื่นไมโครเวฟหรือใช้ใยแก้วนำแสง เป็นตัวเชื่อมต่อระหว่างสถานที่ต่างๆเข้าด้วยกัน 
ตัวอย่างการใช้งานจริง เช่น ภายในมหาวิทยาลัยหรือในสถานศึกษา จะมีระบบแมนเพื่อเชื่อมต่อระบบแลนของแต่ละคณะวิชาเข้าด้วยกันเป็นเครือข่ายเดียวกันในวงกว้าง
เทคโนโลยีที่ใช้ในเครือข่ายแมนได้แก่ ATM, FDDI และ SMDS 
ระบบเครือข่ายแมนที่จะเกิดในอนาคตอันใกล้ คือระบบที่จะเชื่อมต่อคอมพิวเตอร์ภายในเมืองเข้าด้วยกันโดยผ่านเทคโนโลยี Wi-Max
วงจรการพัฒนาระบบสารสนเทศ

ในด้านวิศวกรรมระบบ ระบบสารสนเทศ และวิศวกรรมซอฟต์แวร์ วงจรการพัฒนาระบบสารสนเทศ  หรือ วงจรการพัฒนาแอปพลิเคชัน  เป็นกระบวนการวางแผน สร้าง ทดสอบ และปรับใช้ระบบสารสนเทศ หลักการของวงจรการพัฒนาระบบสารสนเทศสามารถนำมาใช้ได้ในส่วนประกอบฮาร์ดแวร์และซอฟต์แวร์ โดยระบบนั้นอาจเป็นฮาร์ดแวร์อย่างเดียว ซอฟต์แวร์อย่างเดียว หรือมีทั้งสองอย่างก็ได้
ไทเป

ไทเป หรือ ไถเป่ย์  เป็นเมืองหลวงของสาธารณรัฐจีนหรือประเทศไต้หวัน มีฐานะเป็นนครภายใต้การปกครองโดยตรงของรัฐบาลกลาง ตั้งอยู่ทางตอนเหนือของไต้หวัน อยู่ห่างจากเมืองท่าที่อยู่ทางเหนือ ซึ่งคือนครจีหลง ไปประมาณ อาณาเขตของนครไทเปถูกล้อมรอบด้วยนครซินเป่ย์ (นครไทเปใหม่) พื้นที่ส่วนใหญ่ของเมืองตั้งอยู่บนแอ่งไทเป ซึ่งเป็นก้นทะเลสาบโบราณ แอ่งไทเปล้อมรอบด้วยหุบเขาที่ค่อนข้างแคบของแม่น้ำจีหลงและแม่น้ำซินเตี้ยน ซึ่งรวมกันเป็นแม่น้ำตั้นฉุ่ยที่ไหลไปตามแนวพรมแดนด้านตะวันตกของเมือง
ไทเปมีประชากรประมาณ 2,646,204 คน (2019) เป็นศูนย์กลางของเขตมหานครไทเป–จีหลง ซึ่งประกอบกับเมืองข้างเคียง ได้แก่ นครซินเป่ย์ (นครไทเปใหม่) และนครจีหลง ประชากรรวมทั้งสิ้น 7,047,559 คน ซึ่งเป็นพื้นที่เมืองที่มีประชากรมากเป็นอันดับที่ 40 ในโลก โดยประมาณหนึ่งในสามของพลเมืองไต้หวันอาศัยอยู่ในเขตเมืองใหญ่ คำว่า "ไทเป" อาจหมายถึงเขตมหานครทั้งหมดหรือเฉพาะตัวเมืองก็ได้
ไทเปเป็นศูนย์กลางทางเศรษฐกิจ การเมือง การศึกษา และวัฒนธรรมของไต้หวัน นอกจากนี้ยังเป็นส่วนหนึ่งของเขตอุตสาหกรรมไฮเทคที่สำคัญอีกด้วย ไทเปมีสนามบินให้บริการสองแห่ง ได้แก่ ท่าอากาศยานไทเปซงชาน และท่าอากาศยานนานาชาติไต้หวันเถา-ยฺเหวียน ไทเปเป็นที่ตั้งของสถานที่สำคัญทางสถาปัตยกรรมและวัฒนธรรมต่าง ๆ เช่น ไทเป 101, หอรำลึกเจียงไคเช็ก, วัดต้าหลงตง เป่าอัน, วัดซิงเทียน, วัดหลงซาน, พิพิธภัณฑ์พระราชวังแห่งชาติ, อาคารทำเนียบประธานาธิบดี, ย่านการค้าซีเหมินติง และตลาดกลางคืนอีกหลายแห่งที่ตั้งอยู่กระจัดกระจายไปทั่วเมือง และยังมีสถานที่ท่องเที่ยวทางธรรมชาติ เช่น เมาคง, หยานหมิงชาน, และพุน้ำร้อน
ในรายงานข่าว คำว่า "ไทเป" มักทำหน้าที่เป็นคำเปรียบเทียบซึ่งหมายถึงรัฐบาลกลางของไต้หวัน ซึ่งคล้ายกับคำว่า "ปักกิ่ง" เมื่อกล่าวถึงรัฐบาลกลางบนจีนแผ่นดินใหญ่ เนื่องจากสถานะทางการเมืองที่ไม่ชัดเจนของไต้หวันในระดับสากล คำว่า "จีนไทเป" จึงมักถูกใช้เป็นคำพ้องความหมายในการเรียกไต้หวันทั้งประเทศ อย่างในกรณีเมื่อผู้แทนรัฐบาลของไต้หวันเข้าร่วมในองค์การระหว่างประเทศ หรือนักกีฬาของไต้หวันเข้าร่วมการแข่งขันกีฬาระดับนานาชาติ
ที่มาของชื่อ.
การสะกดคำว่าไทเปในอักษรโรมัน Taipei และ Tʻai-pei ได้รับมาจากการถอดเป็นอักษรโรมันแบบเวด-ไจลส์ "Tʻai²-pei³" ซึ่งในภาษาจีนหมายถึง "ทิศเหนือของไต้หวัน" ชื่อนี้ยังสามารถสะกดด้วยอักษรโรมันเป็น "Táiběi" ตามระบบฮั่นยฺหวี่พินอินและทงย่งพินอิน
จักรวรรดิญี่ปุ่นเข้ายึดครองไต้หวันในปี 1895 ภายใต้สนธิสัญญาชิโมโนเซกิหลังสงครามจีน–ญี่ปุ่นครั้งที่หนึ่ง ทำให้ไต้หวันกลายเป็นอาณานิคมของจักรวรรดิญี่ปุ่น โดยมี Taihoku [ไทโฮกุ] (เดิมเรียก Taipeh-fu [ไทเป-ฟุ]) เป็นเมืองหลวง 
เมืองนี้ยังเป็นที่รู้จักในชื่อ Tai-pak [ไถปัก] (มาจากภาษาฮกเกี้ยนไต้หวัน) และ Taipeh
เขตการปกครอง.
นครไทเปแบ่งเขตการปกครองออกเป็น 12 เขต ("ชวี") แต่ละเขตแบ่งย่อยออกเป็น หมู่บ้านในเมือง หรือ ชุมชน ("หลี่") ซึ่งแบ่งย่อยลงไปอีกเป็น ละแวก หรือ ย่าน ("หลิน") เขตที่เป็นที่ตั้งสำนักงานใหญ่ของเทศบาลนครไทเป คือ เขตซิ่นอี้
หมายเหตุ.
คำในภาษาพื้นเมือง.
<templatestyles src="Reflist/styles.css" />
เซอร์ไวเวอร์ รวมดารา

เซอร์ไวเวอร์ รวมดารา  เป็นฤดูกาลที่ 8 ของรายการเซอร์ไวเวอร์ ถ่ายทำที่เกาะเพิร์ล ประเทศปานามาเป็นครั้งที่ 2 หลังจากถ่ายทำที่นี่ในฤดูกาลที่เจ็ด (เซอร์ไวเวอร์ เพิร์ล ไอสแลนด์ส) โดยในฤดูกาลนี้จะนำผู้เข้าแข่งที่ประทับใจในหมู่ผู้ชมและบทบาทโดดเด่นจากฤดูกาลทั้งเจ็ดที่ผ่านมา กลับเข้าแข่งขันกันอีกครั้ง การแข่งขันต่างๆ จะถูกดึงมาจากการแข่งขันทั้งเจ็ดฤดูกาลที่ผ่านมานำกลับมาใช้อีกครั้ง และครั้งนี้เป็นครั้งแรกที่มีผู้เข้าแข่งขันมากกว่า 16 คนโดยเปลี่ยนเป็น 18 คนซึ่งในตอนแรกทางผู้ผลิตได้วางแผนที่จะคัดเลือกไว้ 20 คนมาแข่งขันในฤดูกาลนี้แต่แล้วก็ได้ตัดออกเหลือ 18 คน นอกจากนั้นท้ายที่สุดหลังจากสภาเผ่าครั้งสุดท้าย เมื่อได้ผู้ชนะอย่างเป็นทางการแล้ว ที่สตูดิโอจัดสภาเผ่าสหรัฐอเมริกาขึ้น เพื่อคัดเลือกผู้เข้าแข่งขันอีกหนึ่งคนจากผู้เข้าแข่งขันทั้ง 18 คนให้ได้รับเงินรางวัล 1,000,000 ดอลลาร์ในฐานะที่เป็นผู้เข้าแข่งขันที่เป็นที่ชื่นชอบมากที่สุดของอเมริกา ภายใต้กิจกรรม สภาเผ่าอเมริกา ซึ่งถือเป็นการแจกเงินรางวัล 2 ล้านในฤดูกาลเดียวกัน
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 2 กุมภาพันธ์ พ.ศ. 2547 เวลา 14:00 น. ตามเวลาประเทศไทย
 ชาพีรา สีประจำเผ่า สีแดง สัญลักษณ์คือ กิ้งก่า
 โมโก โมโก สีประจำเผ่า สีเขียว สัญลักษณ์คือ คน
 ซาโบก้า สีประจำเผ่า สีเหลือง สัญลักษณ์คือ นก
 ชาโบก้า โมโก้ สีประจำเผ่า สีน้ำเงิน มีที่มาจากการนำเอาชื่อทั้ง 3 เผ่ามาผสมกัน 
การแข่งขัน.
<br>
หมายเหตุ 1: ไม่มีสถานะเป็นเผ่า ณ จุดนั้น รวมถึงตอนแข่งชิงรางวัลด้วย เพราะมีการสลายเผ่าและยังไม่ได้รวมเผ่าแต่อย่างใด
เซอร์ไวเวอร์ เพิร์ลไอส์แลนส์

เซอร์ไวเวอร์: เพิร์ลไอส์แลนส์  เป็น ฤดูกาลที่ 7 ของรายการเซอร์ไวเวอร์ ถ่ายทำที่ เกาะเพิร์ล ประเทศปานามา เนื่องด้วยสถานที่แห่งนี้เต็มไปด้วยประวัติศาสตร์การนองเลือดของเหล่าโจรสลัด ดังนั้นหัวข้อหลักของฤดูกาลนี้เน้นไปที่โจรสลัด เริ่มตั้งแต่ผู้เข้าแข่งขันทุกคนจะเริ่มแข่งโดยมีเพียงเสื้อผ้าติดตัวเท่านั้น ต้องนำของที่ติดตัวแลกกับของจำเป็นในหมู่บ้านปานามา และเมื่อเผ่าไหนแพ้การแข่งขันเพื่อรางวัลแล้ว เผ่าที่ชนะมีโอกาสที่จะขโมยของจากเผ่าแพ้หรือแม้แต่การลักพาสมาชิกเผ่าที่แพ้กลับไปที่เผ่าได้ และที่สำคัญ คือ การหักมุมที่สร้างความผวาให้กับผู้เข้าแข่งขันที่เหลืออยู่คือการนำผู้เข้าแข่ง 6 คนแรกที่โหวตออกกลับเข้ามาแข่งใหม่เพื่อเป็นการแก้แค้น
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 19 กันยายน พ.ศ. 2546 เวลา 13:00 น. ตามเวลาประเทศไทย
 เดรค สีประจำเผ่า สีฟ้า นำชื่อมาจาก โจรสลัด ฟรานซิล เดรค
 มอร์แกน สีประจำเผ่า สีเส้ม นำชื่อมาจาก โจรสลัด เฮนรีย์ มอร์แกน
 ดิ เอาท์แคสต์ สีประจำเผ่า สีม่วง (ผู้เข้าแข่งขัน 6 คนแรกที่ถูกโหวตออก แปลว่า ผู้ถูกทิ้ง)
 บัลโบอะ สีประจำเผ่า สีดำ นำชื่อมาจาก นักสำรวจ แวสโก นูเญส เดอ บัลโบอะ
การแข่งขัน.
<br>
หมายเหตุ 1: การแข่งในครั้งนี้ถูกออกแบบเป็นทีมโดยมีคณะลูกขุน 5 คนแข่งกับผู้เข้าแข่งขันที่เหลือ 4 คนซึ่งในที่สุดแล้วทางฝั่งคณะลูกขุนเป็นฝ่ายชนะไปจึงทำให้สภาเผ่าครั้งนี้ ผู้เล่นที่เหลืออยู่ทั้ง 4 คนไม่มีใครได้สิทธิ์ภูมิคุ้มกัน
ปิศาจจิ้งจอก (จีน)

ปีศาจจิ้งจอก หรือเดิมใช้ว่า ปิศาจเสือปลา  เป็นปิศาจในเทพปกรณัมจีนซึ่งอาจดีหรือร้ายก็ได้
จีนและเวียดนามเชื่อว่า สรรพสิ่งสามารถมีอำนาจวิเศษ มีชีวิตอมตะ และแปลงเป็นมนุษย์ได้ ถ้าได้บำเพ็ญตบะมานานพอสมควร ปิศาจจิ้งจอกนั้นคือสุนัขจิ้งจอกเพศเมียที่สามารถกลายร่างเป็นมนุษย์หญิงสาวโฉมงาม
ปรกติแล้วเชื่อกันว่า ปิศาจจิ้งจอกเป็นผีร้าย ปิศาจจิ้งจอกซึ่งเป็นที่รู้จักมากที่สุดตัวหนึ่ง คือ ปิศาจจิ้งจอกเก้าหางในนิยายเรื่อง "เฟิงเฉิน" หรือ "สถาปนาเทวดา" (封神) ของสฺวี่ จ้งหลิน (許仲琳) ในสมัยราชวงศ์หมิง ที่ฆ่านางต๋าจี่ (妲己) แล้วสิงร่างนางไปเป็นสนมพระเจ้าโจ้ว (紂) แห่งราชวงศ์ซาง เพื่อล่อลวงให้พระเจ้าโจ้วถึงแก่ความวิบัติตามเสาวนีย์ของนางฟ้านฺหวี่วา (女媧)
อย่างไรก็ดี ในนิยายบางเรื่อง ปิศาจจิ้งจอกมิได้มุ่งร้าย เช่น เรื่อง "ซันซุ่ยผิงเยาฉวน" หรือ "สามซุ่ยพิชิตมาร" (三遂平妖傳) ของหลัว กวั้นจง (羅貫中) ในสมัยราชวงศ์หมิง ว่าด้วยปิศาจจิ้งจอกสอนวิทยาคมให้หญิงสาวคนหนึ่ง หญิงคนนั้นจึงเอาชนะกองทัพได้ และเรื่อง "เหลียวไจจื้ออี้" หรือ "เรื่องประหลาดจากห้องศิลป์" (聊齋誌異) ของผู ซงหลิง (蒲松齡) ในสมัยราชวงศ์ชิง ที่ว่าด้วยความรักระหว่างมนุษย์หนุ่มและจิ้งจอกสาว รวมถึงในความเชื่อดั้งเดิมของชาวจ้วง ที่อาศัยอยู่ในภาคใต้ของจีน ตลอดจนปรากฏเป็นภาพเขียนสีตามผนังถ้ำในยุคก่อนประวัติศาสตร์ทางภาคเหนือและอีสานของไทย หมาเก้าหางเป็นสัตว์ศักดิ์สิทธิ์ที่ขโมยข้าวด้วยการจุ่มหางจากสวรรค์มาให้แก่มวลมนุษย์ จึงถูกเทวดาไล่ฟันจนเหลือหางเพียงหางเดียวอย่างในปัจจุบัน และเป็นต้นกำเนิดของข้าว เชื่อว่านิทานเรื่องหมาเก้าหางนี้กระจายไปทั่วภูมิภาคอาเซียนในยุคก่อนประวัติศาสตร์
นอกจากนี้ ชาวจีนยังโทษว่า ปิศาจจิ้งจอกทำให้ชายมีองคชาตหดเล็กลงจนเป็นโรคจู๋
จิ้งจอกเก้าหางในตำนานเวียดนาม
ตำนาน Lê Thái Tổ  (เล ท้าย โต๋) - Lê Lợi (เล เหล่ย) เคยมีเรื่องราวเกี่ยวกับวิญญาณจิ้งจอก เรื่องราวเล่าว่าขณะหลบเลี่ยงการจับกุมโดยผู้รุกรานของราชวงศ์หมิงในลำเซิน เล ท้าย โต๋ เห็นหญิงสาวสวมชุดสีขาวลอยอยู่ในแม่น้ำ แม้ในสถานการณ์ที่อันตราย เล ท้าย โต๋ ยังคงฝังศพหญิงผู้เคราะห์ร้ายรายนี้อย่างเหมาะสม
เมื่อกองทัพหมิงเข้ามาใกล้ ทันใดนั้นก็มีจิ้งจอกขาวตัวหนึ่งวิ่งออกมาจากที่ไหนก็ไม่รู้เพื่อหันเหความสนใจของศัตรู เล ท้าย โต๋ เชื่อว่าเป็นการกลับชาติมาเกิดของหญิงสาวที่ช่วยเขาไว้ หลังจากขึ้นครองราชย์แล้ว เล ท้าย โต๋ ได้แต่งตั้งผู้มีพระคุณช่วยชีวิตเป็นผู้พิทักษ์แห่งชาติและสั่งให้สร้างรูปปั้นหญิงสาวที่มีร่างกายเป็นจิ้งจอกเก้าหางครึ่งตัววางไว้ในวังโวในวัง - เรียกว่าเลดี้ฟ็อกซ์
รูปปั้นสุนัขจิ้งจอกนี้ได้รับการอธิบายในภายหลังใน "Vũ Trung Tùy Bút" โดยกวีชื่อดังแห่งปลายศตวรรษที่ 18 โดย Phạm Đình Hổ.
เซอร์ไวเวอร์ ดิแอมาซอน

เซอร์ไวเวอร์ ดิ แอมาซอน  เป็น ฤดูกาลที่ 6 ของรายการเซอร์ไวเวอร์ ถ่ายทำที่ ป่าในลุ่มแม่น้ำแอมาซอน ประเทศบราซิล เป็นฤดูกาลแรกที่ทั้ง 2 เผ่าถูกแบ่งโดยใช้เพศเป็นเกณฑ์หลัก
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 14 กุมภาพันธ์ พ.ศ. 2546 เวลา 14:00 น. ตามเวลาประเทศไทย
 จาบูรู สีประจำเผ่า สีเหลือง แปลว่า นก
 แทมบาคี สีประจำเผ่า สีฟ้า แปลว่า ปลา
 จาคาเร่ สีประจำเผ่า สีแดง แปลว่า จระเข้ในภาษาโปรตุเกส
บันเทิงคดีกำลังภายใน

บันเทิงคดีกำลังภายใน  เป็นเรื่องราวที่เกี่ยวกับศิลปะการต่อสู้ (วิทยายุทธ) ที่ทำให้ผู้ฝึกมีความสามารถเหนือธรรมชาติต่าง ๆ บันเทิงคดีกำลังภายในโดยมากมักจะอ้างอิงถึงเหตุการณ์ในอดีตที่เกิดขึ้นในสถานที่ต่าง ๆ ในประเทศจีน
คาร์ล เบ็นทซ์

คาร์ล ฟรีดริช เบ็นทซ์  เป็นผู้ออกแบบเครื่องยนต์และวิศวกรยานยนต์ชาวเยอรมัน เขาเป็นผู้ประดิษฐ์รถเบ็นทซ์พาเท็นท์-โมทอร์วาเกิน รถยนต์ใช้น้ำมันคันแรกของโลก และยังเป็นผู้ประดิษฐ์คลัตช์, คาร์บูเรเตอร์ และหัวเทียน
เกิดเมื่อ 25 พฤศจิกายน ค.ศ. 1844 ในเมืองชนบทมืลบวร์ค ใกล้กับเมืองคาลส์รูเออ เมื่อแรกเกิดมีชื่อจริงว่าคาร์ล ฟรีดริช มิชชาเอล ไวลันท์ (Karl Friedrich Michael Vaillant) เป็นบุตรของนายโยฮัน เกออร์ค เบ็นทซ์ (Johann Georg Benz) กับนางโยเซฟีเนอ ไวลันท์ (Josephine Vaillant) เมื่ออายุได้สองขวบ บิดาก็เสียชีวิตจากโรคปอดบวม มารดาจึงเปลี่ยนชื่อเขาเป็นคาร์ล ฟรีดริช เบ็นทซ์ เพื่อรำลึกถึงบิดา
แม้ชีวิตจะขัดสน แต่มารดาก็จัดแจงให้เขาได้รับการศึกษาที่ดี เด็กชายเบ็นทซ์เข้าเรียนที่โรงเรียนประถมศึกษาในเมืองคาลส์รูเออและเป็นนักเรียนยอดเยี่ยม ต่อมาเขาเข้าศึกษาที่โรงเรียนสารพัดช่าง ในตอนแรกเขาเรียนวิชาทำกุญแจ แต่แล้วก็หันไปเรียนทางด้านวิศวกรรมหัวรถจักรไอน้ำตามรอยบิดา ใน ค.ศ. 1860 เบ็นทซ์ในวัย 15 ปีสามารถสอบเข้าเรียนสาขาวิศวกรรมเครื่องกลที่มหาวิทยาลัยคาลส์รูเออได้ และจบการศึกษาใน ค.ศ. 1864
ในปีค.ศ. 1883 เบ็นทซ์ได้ตั้งบริษัท Benz & Co. Rheinische Gasmotoren-Fabrik ขึ้นที่เมืองมันไฮม์ (ภายหลังได้รวมกิจการกับไดม์เลอร์เป็น Daimler-Benz AG) ซึ่งผลิตเครื่องจักรกลทางอุตสาหกรรม และต่อมาก็ผลิตเครื่องยนต์ก๊าซออกวางจำหน่าย ความก้าวหน้าของบริษัททำให้เขาคิดออกแบบ "เกวียนไร้ม้า" (horseless carriage) ขึ้นมาซึ่งเป็นความคิดที่คิดไว้นานแล้ว ในปีค.ศ. 1885 เขาสร้างยานยนต์สามล้อซึ่งเป็นยานยนต์คันแรกชื่อว่าเบ็นทซ์พาเท็นท์-โมทอร์วาเกิน (Benz Patent-Motorwagen) ซึ่งได้รับการยอมรับเป็นรถยนต์คันแรกของโลก
ซันโย

บริษัท ซันโย อิเล็กทริก จำกัด (; โรมาจิ: "San'yō Denki Kabushiki-gaisha") เป็นบริษัทผู้ผลิตสินค้าเครื่องใช้ไฟฟ้าและอิเล็กทรอนิกส์รวมถึงแผงวงจรรวมของญี่ปุ่นมีสำนักงานใหญ่อยู่ที่เมืองโมะริงุจิ ซันโยก่อตั้งเมื่อปี พ.ศ. 2490 โดย อิอุเอะ โตชิโอ ซึ่งเคยเป็นพนักงานของบริษัทมัตซึชิตะ
ดีเอ็นเอส

ระบบการตั้งชื่อโดเมน (Domain Name System) หรือ ดีเอ็นเอส (DNS) เป็นระบบที่ใช้เก็บข้อมูลของชื่อ ซึ่งใช้ในเครือข่ายขนาดใหญ่อย่างอินเทอร์เน็ต โดยข้อมูลที่เก็บมีหลายอย่าง แต่สิ่งสำคัญคือความสัมพันธ์ระหว่างชื่อโดเมนนั้น ๆ กับ IP address ที่ใช้งานอยู่ คำว่าดีเอ็นเอสสามารถหมายถึง "บริการชื่อโดเมน" (Domain Name Service) ก็ได้ ส่วนเครื่องบริการจะเรียกว่า "เครื่องบริการชื่อ" หรือ "เนมเซิร์ฟเวอร์" (name server)
ประโยชน์ที่สำคัญของดีเอ็นเอส คือช่วยแปลงหมายเลขไอพีซึ่งเป็นชุดตัวเลขที่จดจำได้ยากมาเป็นชื่อที่สามารถจดจำได้ง่ายแทน AI/C3
และมีการอัปเดตข้อมูลที่อยู่ได้อย่างรวดเร็ว หรือ อนุญาตให้ตำแหน่งเปลี่ยนแปลงได้ โดยที่ไม่ส่งผลต่อผู้ใช้งาน
ดีเอชซีพี

เกณฑ์วิธีตั้งค่าแม่ข่ายพลวัต หรือ ดีเอชซีพี (DHCP) เป็นโพรโทคอลที่ใช้ในเครือข่ายคอมพิวเตอร์ที่ทำงานแบบแม่ข่าย-ลูกข่าย โดยเครื่องคอมพิวเตอร์ลูกข่ายจะทำการร้องขอข้อมูลที่จำเป็น ในการเข้าร่วมเครือข่ายจากแม่ข่าย ซึ่งข้อมูลเหล่านี้รวมถึงหมายเลขไอพีที่ใช้ภายในเครือข่าย ซึ่งคอมพิวเตอร์แม่ข่ายเป็นฝ่ายกำหนดให้กับลูกข่าย
DHCP ได้รับการยอมรับเป็นมาตรฐานในเดือนตุลาคม ค.ศ. 1993 โดยมาแทนมาตรฐานเก่า BOOTP รุ่นล่าสุดของ DHCP คือ DHCPv6 ซึ่งใช้กับโพรโทคอล IPv6 ได้รับการอนุมัติเมื่อกรกฎาคม ค.ศ.2003
การจ่ายหมายเลขไอพี.
เซิร์ฟเวอร์ DHCP มีวิธีการจ่ายหมายเลขไอพี 3 วิธี ดังนี้
เซอร์ไวเวอร์ ไทยแลนด์

เซอร์ไวเวอร์ ไทยแลนด์  เป็นฤดูกาลที่ 5 ของรายการเซอร์ไวเวอร์ ถ่ายทำที่เกาะตะรุเตา จังหวัดสตูล ประเทศไทย เนื่องจากประเทศไทยมีวัฒนธรรมการเคารพผู้อาวุโส การจัดตั้งเผ่าจึงให้ชายหญิงที่อาวุโสสูงสุด คือ เจค และ แจน เป็นผู้เลือกสมาชิกเผ่าสลับกันทีละคนจนครบ นับเป็นครั้งแรกของรายการเซอร์ไวเวอร์ที่ผู้เข้าแข่งขันทั้งหมดไม่ได้ถูกแบ่งเผ่าจากการเลือกของทีมงาน นอกจากนั้นฤดูกาลนี้ยังมีกติกาที่หลอกผู้เข้าแข่งขันโดยการแสร้งรวมเผ่า โดยเพียงแค่อาศัยอยู่บนหาดเดียวกันแต่เวลาไปแข่งขันยังคงแข่งแยกเป็น 2 เผ่าดังเดิมด้วย ออกอากาศวันที่ 19 กันยายน ถึง 19 ธันวาคม พ.ศ. 2545 ในสหรัฐอเมริกาและการออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 20 กันยายน พ.ศ. 2551 เวลา 13:00 น. ตามเวลาประเทศไทย อีกทั้งยังเป็นฤดูกาลแรกที่ True Visions ได้ซื้อลิขสิทธิ์ถ่ายทอดสัญญาณผ่านดาวเทียมโดยตรงจากสหรัฐอเมริกา ซึ่งเวลาที่ได้รับชมนั้นจะตรงกับ 3 นาฬิกาของที่สหรัฐอเมริกา คือ เป็นการรีรันรอบที่ 2 ต่อจากการฉายปกตินั่นเอง นอกจากนี้ยังมีการนำมาฉายซ้ำทางช่อง 9 อีกด้วย และนับจากฤดูกาลนี้เป็นต้นไป True Visions ได้ซื้อลิขสิทธิ์เช่นนี้เรื่อยมาจนถึงปัจจุบัน
 ช่วยกัน สีประจำเผ่า สีส้ม
 สุขใจ สีประจำเผ่า สีม่วง
 ช่วยใจ สีประจำเผ่า สีทอง มาจากชื่อเผ่า 2 เผ่ามาผสมกัน
เซอร์ไวเวอร์ มาร์เคซัส

เซอร์ไวเวอร์ มาร์เคซัส  เป็นฤดูกาลที่ 4 ของรายการเซอร์ไวเวอร์ ถ่ายทำที่เกาะนูกูฮีวา หมู่เกาะมาร์เคซัส ในเฟรนช์โปลินีเซีย เขตปกครองพิเศษของประเทศฝรั่งเศสในมหาสมุทรแปซิฟิก หลังจากฤดูกาลที่ 1 ที่ถ่ายทำในสถานที่อันเป็นชายหาดและเว้นว่างไป 2 ฤดูกาล ในฤดูกาลนี้ก็ได้กลับมาถ่ายทำในสถานที่อันเป็นชายหาดอีกครั้ง โดยบนเกาะนี้ขึ้นเกี่ยวกับชนเผ่าที่มีความเป็นนักรบสูง มีความน่ากลัวและน่าเกรงขาม บางครั้งเมื่อพวกเขาชนะการต่อสู้ศัตรูจะถูกนำมาเป็นอาหาร รอยสักของชนเผ่าถือเป็นลักษณะลายที่สวยงามแต่แฝงไว้ด้วยพลังแห่งการต่อสู้อย่างแท้จริง ออกอากาศวันที่ 28 กุมภาพันธ์ ถึง 19 พฤษภาคม พ.ศ. 2545 ในสหรัฐอเมริกาและเป็นฤดูกาลเดียวที่ไม่ได้ฉายทาง True Visions ฤดูกาลนี้สามารถรับชมได้ทางเดียวจากช่อง 9 ซึ่งนำมาฉายย้อนถัดจาก เซอร์ไวเวอร์ ไทย ต่อด้วย เซอร์ไวเวอร์ แอฟริกา และไม่มีการออกอากาศซ้ำ ถือเป็นครั้งแรกและครั้งเดียวในประเทศไทย ที่จะได้ชมฤดูกาลนี้
 มาราอามู สีประจำเผ่า สีเหลือง มีความหมายว่า ลม
 โรทู สีประจำเผ่า สีฟ้า มีความหมายว่า ฝน
 โซลิแอนทู สีประจำเผ่า สีชมพู มีความหมายว่า ผู้บูชาพระอาทิตย์
ฤคเวท ศึกเทวยุทธ์

ฤคเวท ศึกเทวยุทธ์ (; โรมาจิ: "Seiden") เป็นการ์ตูนญี่ปุ่นที่วาดโดยกลุ่มเขียนการ์ตูน CLAMP ตีพิมพ์ครั้งแรกในญี่ปุ่นในปีค.ศ. 1989 ในฐานะเรื่องเปิดตัวของ CLAMP เนื้อเรื่องใช้พื้นฐานของตำนานเทพปกรณัมฮินดู แม้กระทั่งชื่อเรื่อง RG Veda นั้น ก็หมายถึง ฤคเวท นั่นเอง
เนื้อเรื่องเป็นแนวการต่อสู้และเดินทาง โดยมีตัวเอก 2 ตัวคือ ยาชาโอ และ อาชูร่า ทั้งคู่ออกเดินทางเพื่อตามหาหกดาราและโค่นล้มไทซาคุเท็น
CLAMP ยังได้ใช้ตัวละครจากในเรื่อง มาใช้ใหม่ในเรื่อง สึบาสะ สงครามเทพข้ามมิติ ด้วย
เนื้อเรื่อง.
 นิหายไปไหน
รายชื่อตอน.
ต๋อยเซมเบ้พากย์กินทามะ ปี3ปี4
เปียโนสี่มือ

เปียโนสี่มือ  คือ การเล่นเปียโน 2 คนด้วยเปียโน 1 หลัง ซึ่งจะทำให้เพลงมีความแน่นของเสียงมากขึ้น และ ยังสนุกสนานกับเพื่อนที่เล่นอีกด้วย บทเพลงที่น่าสนใจ ได้แก่ โซนาต้าและวาริเอชั่น ของโมสาร์ท, ชูเบิร์ท วอลซ์และฮังกาเรียนแดนซ์ ของบรามส์
ไฮดรา (สกุล)

ไฮดรา (Hydras) เป็นสัตว์น้ำชนิดหนึ่ง ลำตัวยาวประมาณ 0.5-1 นิ้ว สืบพันธุ์ด้วยการแตกหน่อ พบได้ในแหล่งน้ำนิ่งดำรงชีวิต อย่างง่าย ๆ ตามคูน้ำ หรือสระน้ำ ซึ่งมีระบบอวัยวะต่าง ๆ ในร่างกายไม่ยุ่งยากสลับซับซ้อน เราจัดไฮดราให้อยู่ในจำพวกเดียวกับแมงกะพรุนแต่มีขนาด ตัวเล็กกว่าแมงกะพรุนมาก โดยเฉพาะลำตัวไฮดราจะใสจึงยากแก่การสังเกตสามารถมองเห็นด้วยตาเปล่าได้ 
มีลำตัวยาวเป็นรูปทรงกระบอกสูง มีลักษณะสมมาตรแบบรัศมี ปลายด้านหนึ่งประกอบด้วยหนวดเส้นเล็กล้อมรอบปาก โดยไฮดราจะใช้หนวดมัดอาหารเข้าทางช่อง ปากเพื่อเข้าในช่องว่างภายในลำตัว อาหารของไฮดราคือ ไรน้ำ (Daphia) หรือลูกไร (Cyclops) นอกจากหนวดของไฮดราจะทำหน้าที่ช่วยในการเคลื่อนที่ และจับอาหารแล้ว บริเวณหนวดของไฮดรามีบางเซลล์เปลี่ยนไปเป็นเข็มพิษ เมื่อไฮดรา ต้องการล่าเหยื่อ หรือทำลายศัตรูก็จะใช้หนวดปกป้องตัวเอง โดยใช้หนวดรัดและปล่อยเข็ม พิษออกมา แต่เข็มพิษของไฮดรา ไม่ทำให้มนุษย์เกิดการเจ็บปวดแต่อย่างไร
ลำตัวของไฮดราบางครั้งจะพบปุ่มเล็ก ๆ ยื่นยาวออกมาข้างลำตัว เรียกกันทั่วไปว่า หน่อ (Bud) หน่อเหล่านี้สามารถหลุดออกมาเจริญเป็นตัวไฮดราใหม่ได้ เรียกการสืบพันธุ์วิธีนี้ว่าการแตกหน่อ (Budding) แต่ไฮดราก็มีอวัยวะสืบพันธุ์เพศผู้ (testis) ซึ่งเป็นปุ่มเล็ก ๆ อยู่ตอนบนของลำตัว และมีอวัยวะสืบพันธุ์เพศเมีย (Ovary) ซึ่งเป็นปุ่มเล็ก ๆ อยู่ตอนล่างไว้สืบพันธุ์แบบอาศัยเพศได้อีกด้วย 
ลำตัวของไฮดราจะประกอบไปด้วยเซลล์หลาย ๆ เซลล์ จัดเรียงเป็นเนื้อเยื่อ 2 ชั้น ชั้นนอกสุด (ectoderm) จะมีเซลล์ที่ทำหน้าที่เกี่ยวกับการรับรู้ในเรื่องการรับสัมผัส ส่วนเนื้อเยื่อชั้นใน (endoderm) จะมีเซลล์ทำหน้าที่เกี่ยวกับการย่อยสลายอาหาร
อนาคตศึกษา

อนาคตศึกษา  หรือ อนาคตศาสตร์, อนาคตวิทยา (futurology) หรือคือ วิชาที่ทำนายเหตุการณ์ที่ยังไม่เกิดขึ้น โดยใช้หลักการ เหตุผล การเปลี่ยนแปลงในปัจจุบัน รวมทั้งประวิติศาสตร์ในการทำนายและวิเคราะห์อนาคต หลักการและวิธีการในอนาคตศาสตร์ จะพิจารณาจากความเป็นไปได้ต่าง ๆ ของการเปลี่ยนแปลงหรือดำเนินไปของเหตุการณ์ปัจจุบัน ทั้งทางสังคมและธรรมชาติ อนาคตศาสตร์จะศึกษาอนาคตจากปัจจุบันโดยอาศัยมุมมองจากหลาย ๆ ด้านทั้งเศรษฐศาสตร์ สังคมวิทยา ประวัติศาสตร์ วิศวกรรมศาสตร์ คณิตศาสตร์ จิตวิทยา ฟิสิกส์ ชีววิทยา และเทววิทยา
แอคตีฟโซลาร์

แอคตีฟโซลาร์ (Active solar) เป็นคำที่ใช้อธิบายการใช้พลังงานสุริยะโดยหมายถึงการเปลี่ยนพลังงานในแสงแดดให้เป็นพลังงานในรูปอื่นแบบเป็นไปได้ด้วยตัวของมันเอง ซึ่งตรงกันข้ามกับ พาสซีฟโซลาร์ (passive solar) ที่มีความหมายว่าการออกแบบทางสถาปัตยกรรมเพื่อการใช้พลังงานแสงอาทิตย์เพื่อทำความร้อนและหรือความเย็น
ตัวอย่างระบบแอคตีฟโซลาร์คือ:
ศัพท์คำนี้บางครั้งขยายขอบเขตไปถึงการสรรหาระบบพลังงานใหมืๆ ที่มีแหล่งกำหนดจากดวงอาทิตย์เช่น
ซุนเซ็ก

ซุนเซ็ก (ค.ศ. 175–200) หรือชื่อในภาษาจีนกลางว่า ซุน เช่อ  ชื่อรอง ปั๋วฝู (伯符) เป็นขุนพล นักการเมือง และขุนศึกที่มีชีวิตในช่วงปลายสมัยราชวงศ์ฮั่นตะวันออกของจีน เป็นบุตรชายคนโตของซุนเกี๋ยนผู้ถูกสังหารระหว่างยุทธการที่ซงหยงเมื่อซุนเซ็กอายุเพียง 16 ปี ซุนเซ็กตีจากอ้วนสุดนายเก่าของบิดาแล้วมุ่งหน้าไปภูมิภาคกังตั๋งทางใต้ของจีนเพื่อสร้างฐานอำนาของตนเอง ด้วยความช่วยเหลือจากหลากหลายคนเช่นเตียวเจียวและจิวยี่ ซุนเซ็กจึงสามารถวางรากฐานของรัฐง่อก๊กในยุคสามก๊ก 
ในปี ค.ศ. 200 เมื่อขุนศึกโจโฉยกทัพไปทำศึกกับอ้วนเสี้ยวในยุทธการที่กัวต๋อ มีข่าวลือว่าซุนเซ็กวางแผนจะยกทัพเข้าโจมตีฮูโต๋อันเป็นฐานกำลังของโจโฉ แต่ซุนเซ็กถูกลอบสังหารเสียก่อนที่จะเริ่มดำเนินแผน ซุนเซ็กได้รับสมัญญานามย้อนหลังเป็น "ฉางซาหฺวันหวัง" (長沙桓王) โดยซุนกวนน้องชายผู้ขึ้นเป็นปฐมจักรพรรดิของง่อก๊ก
"จดหมายเหตุสามก๊ก" ("ซันกั๋วจื้อ") ของตันซิ่วกล่าวถึงซุนเซ็กว่าเป็นบุรุษรูปงามผู้มีอารมณ์ขัน ทั้งยังเป็นคนใจกว้างเปิดรับผู้คนมารับใช้ตามความสามารถ ด้วยเหตุนี้เหล่าผู้ใต้บังคับบัญชาจึงเต็มใจยอมเสี่ยงชีวิตเพื่อซุนเซ็กได้ มีผู้กล่าวร้ายซุนเซ็กผู้หนึ่งนามเค้าก๋อง เขียนในฎีกาที่ถวายพระเจ้าเหี้ยนเต้ เปรียบเทียบซุนเซ็กกับฌ้อปาอ๋อง ("ฉู่ป้าหวัง") กษัตริย์นักรบผู้โค่นล่มราชวงศ์จิ๋น ("ฉิน") ด้วยเหตุนี้ซุนเซ็กจึงมักถูกเรียกด้วยฉายาว่า "เสียวปออ๋อง" ("เสี่ยวป้าหวัง", "อธิราชน้อย") ในวัฒนธรรมร่วมสมัย มีภาพวาดของซุนเซ็กปรากฏในหนังสืออู๋ชฺวังผู (無雙譜) โดยจิน กู่เหลียง
วัฒนธรรมสมัยนิยม.
ละครสามก๊กในปี 1994 นักแสดงที่รับบทเป็นซุนเซ็กคือ ผู ชุนซิน
วอตยูซีอิสวอตยูเก็ต

วอตยูซีอิสวอตยูเก็ต  หรือ วิซีวิก  เป็นคำศัพท์เฉพาะในทางคอมพิวเตอร์ หมายถึงระบบเนื้อหาระหว่างการแก้ไข และเนื้อหาเมื่อแก้ไขเสร็จแล้วมีหน้าตาและรูปแบบเดียวกัน ตัวอย่างเช่น โปรแกรมตระกูลโปรแกรมประมวลผลคำ หรือโปรแกรมช่วยสร้างเว็บเพจ เป็นต้น
มนุษย์ขนมปังขิง

มนุษย์ขนมปังขิง (gingerbread man) คือ ขนมปังขิงทำเป็นรูปเหมือนคน สืบย้อนกลับไปตั้งแต่ช่วง คริสต์ศตวรรษที่ 19 ในเทพนิยายหลายเรื่องนั้น มีเนื้อเรื่องเกี่ยวกับมนุษย์ขนมปังขิง ที่ถูกคน หรือ สัตว์ ไล่กิน นอกจากรูปร่างในรูปแล้ว ขนมปังขิงทำเป็นรูป ผู้หญิง หรือ สัตว์ ก็เริ่มได้รับความนิยม
ใหญ่ที่สุดตามหนังสือกินเนส.
จากสถิติของหนังสือกินเนสส์ มนุษย์ขนมปังขิงที่มีขนาดใหญ่ที่สุด หนัก 168.8 กิโลกรัม (372.13 ปอนด์) และ อบโดยพ่อครัวของ โรงแรมไฮแอต ที่เมืองแวนคูเวอร์ ประเทศแคนาดา ในวันที่ 19 พฤศจิกายน ค.ศ. 2003 โดยมีส่วนสูง 4.23 เมตร (13 ฟุต 11 นิ้ว) กว้าง 1.72 เมตร (5 ฟุต 8 นิ้ว) และ หนา 5.08 เซนติเมตร (2 นิ้ว)
โดยใช้ส่วนผสมทั้งหมดดังนี้
ลิตเติลบอย

ลิตเติลบอย  เป็นชื่อรหัสของระเบิดปรมาณู ที่ถูกนำไปทิ้งเหนือเมืองฮิโรชิมะ ของประเทศญี่ปุ่น เมื่อวันที่ 6 สิงหาคม พ.ศ. 2488 โดยเครื่องบิน B-29 Superfortress (เครื่องบินลำนี้มีชื่อ Enola Gay) ผู้ทำหน้าที่นักบินคือ พันโทพอล ทิบเบตส์ (Lt.Col.Paul Tibbets) แห่งกองกำลังอากาศในกองทัพบกสหรัฐอเมริกา (ภายหลังได้ยกฐานะขึ้นเป็นกองทัพอากาศ) นับเป็นระเบิดปรมาณูลูกแรก ที่ใช้ในการสงคราม ส่วนระเบิดปรมาณูลูกที่สอง ซึ่งมีชื่อว่า แฟตแมน นั้น ถูกนำไปทิ้งเหนือเมืองนางาซากิของญี่ปุ่นในอีก 3 วันต่อมา 
อาวุธนี้ได้รับการพัฒนาขึ้นในระหว่างจัดตั้งโครงการแมนฮัตตัน ในช่วงสงครามโลกครั้งที่ 2 และได้กำลังระเบิดมาจากธาตุยูเรเนียมที่ผ่านกระบวนการแยกไอโซโทปแล้ว (enriched uranium) การทิ้งระเบิดปรมาณูเหนือเมืองฮิโรชิมะ และนางาซากิของญี่ปุ่นนั้น ถือเป็นการระเบิดปรมาณูครั้งที่ 2 ในประวัติศาสตร์ (ครั้งแรก เป็นการทดลองเรียกว่า ทดลองทรีนิตี้ (Trinity test) ระเบิดลิตเติลบอย มีความยาว 3 เมตร เส้นผ่าศูนย์กลาง 71 เซนติเมตร และน้ำหนัก 4,000 กิโลกรัม บรรจุธาตุยูเรเนียมประมาณ 64 กิโลกรัม แต่ส่วนที่จะเกิดปฏิกิริยานิวเคลียร์ฟิซชันมีน้ำหนักเพียง 700 กรัมเท่านั้น
การทิ้งระเบิดถล่มเมืองฮิโรชิม่า.
ระเบิดลิตเติลบอยนั้นถูกลำเลียงขึ้นเครื่องบิน B29 และบินขึ้นไปยังระดับความสูง 9,600 เมตร เหนือเมืองฮิโรชิมะ จากนั้นจึงปล่อยลงมา เมื่อเวลาประมาณ 8.15 น. (JST) การจุดชนวนระเบิดเกิดขึ้นที่ระดับความสูง 580 เมตร และด้วยแรงระเบิด 13 - 16 กิโลตัน ทำให้ระเบิดลูกนี้มีอานุภาพต่ำกว่า "แฟตแมน" ซึ่งถูกนำไปทิ้งเหนือเมืองนางาซากิ (21 - 23 กิโลตัน) เอกสารของทางการระบุว่าอานุภาพของระเบิดปรมาณูลูกนี้เทียบเท่ากับการระเบิดของระเบิดทีเอ็นที (TNT) ปริมาณราว 15 กิโลตัน นั่นคือ 
6.3 × 1013 จูล = 63 TJ (เทอราจูล) 
อย่างไรก็ตาม ความเสียหายและจำนวนของเหยื่อระเบิดลูกนี้มีสูงกว่ามาก เพราะเมืองฮิโรชิมะนั้นอยู่บนที่ราบ ขณะที่จุดศูนย์กลางของเมืองนางาซากิอยู่ในหุบเขาขนาดเล็ก 
มีผู้คนประมาณ 70,000 คน เสียชีวิตอันเป็นผลจากการระเบิดโดยตรง และที่ได้รับบาดเจ็บอีกเป็นจำนวนใกล้เคียงกัน ขณะที่ผู้คนอีกจำนวนมากต้องเสียชีวิตในภายหลังจากการะเบิด อันเนื่องมาจากกัมมันตรังสี และมะเร็ง
สำหรับมารดาที่กำลังตั้งครรภ์นั้นก็ต้องสูญเสียทารกในครรภ์ไป หรือมิฉะนั้นก็ให้กำเนิดทารกที่พิการ เสื้อผ้าไหม้หมดจนเหลือแต่เนื้อตัวเปล่าเปลือย
ความสำเร็จของการทิ้งระเบิดครั้งนี้ได้ถูกรายงานข่าวกระจายออกไปอย่างกว้างขวางในสหรัฐอเมริกาท่ามกลางความอยากรู้ นักวิจารณ์จำนวนมากคาดว่าน่าจะเป็นจุดสิ้นสุดของสงครามก่อนที่มันจะยืดเยื้อและมีการบุกเกาะญี่ปุ่นอย่างนองเลือด
พาสซีฟโซลาร์

พาสซีฟโซลาร์  เป็นการออกแบบที่มีเทคนิคและกลยุทธ์ของการใช้ประโยชน์จากพลังงานสุริยะ (solar power) แบบ พาสซีฟ เพื่อการควบคุมอุณหภูมิของอากาศที่ไหลเวียนในอาคารและน้ำที่ใช้ทั้งภายในและภายนอกอาคาร โดยมีรายละเอียดที่เกี่ยวข้องได้แก่ 
โดยมีวัตถุประสงค์เพื่อเพิ่มความสุขสบาย ความมีประสิทธิภาพและน่าอยู่อาศัยของอาคาร ในขณะที่ลดค่าใช้จ่ายในการดำเนินการและการบำรุงรักษา รวมทั้งการใช้พลังงานในการควบคุมความร้อนและความเย็นก็ลดลงหรือความสามารถใช้พลังงานจากแหล่งอื่นทดแทน
พ.ศ. 556

พุทธศักราช 556 ใกล้เคียงกับ ค.ศ. 13
เหตุการณ์.
การขึ้นครองราชย์ของจักรพรรดิไทบีเรียส หลังจากที่จักรพรรดิออกุสตุสสวรรคต ไทบีเรียสได้ขึ้นครองราชย์ต่อ
วันถึงแก่กรรม.
จักรพรรดิออกุสตุส ซึ่งเป็นจักรพรรดิองค์แรกของจักรวรรดิโรมัน
ขบวนการกิ๊ก

ขบวนการกิ๊ก (; โรมาจิ: "Koi Koi Sebun") เป็นการ์ตูนญี่ปุ่น เรื่องและภาพโดย โมริชิเงะตีพิมพ์ในประเทศญี่ปุ่นโดยสำนักพิมพ์ อาคิตะโชเต็น ตั้งแต่ปี พ.ศ. 2545 ถึง พ.ศ. 2550 ในประเทศไทยจัดพิมพ์โดยสำนักพิมพ์วิบูลย์กิจ และยังมีภาพยนตร์การ์ตูนโทรทัศน์ (UHF) ฉายในประเทศญี่ปุ่นเมื่อเดือนมีนาคม พ.ศ. 2548
เรื่องย่อ.
ทานากะ เท็ตสึโร่ นักเรียน ม. ปลาย ที่ดวงจู๋ที่สุดในโลก ได้มาเข้าเรียนต่อม. ปลายที่โรงเรียนโกะโค ที่เพิ่งจะเปิดเป็นโรงเรียนสหศึกษาได้ไม่นาน หลังจากที่เมื่อก่อนเป็นโรงเรียนหญิงล้วน ทำให้เท็ตสึโร่ เป็นผู้ชายคนเดียวในโรงเรียน และแล้วความยุ่งเหยิงก็เกิดขึ้น เมื่อหอพักที่เขาพักมีแต่เด็กผู้หญิง 6 คนอยู่ร่วมกับเขา แถมพวกเธอไม่ใช่มนุษย์ธรรมดา แต่เป็นไซบอร์ก
สมาคมโกะโค.
สมาคมโกะโค เป็นสมาคมอันทรงเกียรติที่จัดตั้งในโรงเรียนโกะโค มีฮิงาชิ คามิซึโนะ เป็นประธานคนปัจจุบัน ผู้ที่จะเข้าร่วมกับสมาคม จะต้องผ่านการสำรวจชาติตระกูล ทรัพย์สมบัติ และการศึกษาแล้วเท่านั้น
ขบวนการ Love Love Seven.
ขบวนการ Love Love Seven มีสมาชิก 6 คนได้แก่ อาสึกะ ยาโยย, ซึคุโยมิ มิยาบิ, ซึซึกะ อาคิโอะ, โจโนะ โอโตเมะ, อิโนะ ไคฟูมิ,คาซามัตสิริ ซาคุยะ ไม่ทราบเหตุผลแน่ชัดว่าทำไมจึงใช้ชื่อ "7" ทั้งที่มีสมาชิกเพียง 6 คน ทั้ง 6 คนอาศัยอยู่ด้วยกันในหอพัก "อนโบะโระ" ร่วมกับ เท็ตสึโร่ และ คะโน โอะริเอะ ในอดีต ทั้ง 6 คนเคยประสบอุบัติเหตุที่เป็นอันตรายแก่ชีวิต หลังจากนั้นมีผู้เปลี่ยนให้ทั้งหมดกลายเป็นไซบอร์ก จึงทำให้มีชีวิตอยู่ต่อไป และมีความสามารถเหนือมนุษย์ แต่ด้วยเหตุใดจึงต้องมีผู้เปลี่ยนให้พวกเธอกลายเป็นไซบอร์กด้วย เหตุผลที่พวกเธอต้องมาร่วมมือกับเท็ตสึโร่ก็ยังไม่แน่ชัด คล้ายกับว่า คะโน โอะริเอะ จะรู้อะไรบางอย่าง
พีชคณิตซิกมา

ในทางคณิตศาสตร์ พีชคณิตซิกมา หรือ ซิกมาแอลจีบรา หรือ ซิกมาฟิลด์ (สัญกรณ์ที่นิยมใช้: σ-algebra) ที่นิยามบนเซต "X" คือ สับเซตของพาวเวอร์เซตของ "X" ที่มีเซตว่างเป็นสมาชิก และมีคุณสมบัติปิดภายใต้ คอมพลีเมนต์ และการยูเนียนแบบนับได้ พีชคณิตซิกมาเป็นโครงสร้างทางคณิตศาสตร์ที่สำคัญที่ใช้มากในคณิตวิเคราะห์และทฤษฎีความน่าจะเป็น
นิยามทางคณิตศาสตร์.
กำหนด <math>\Sigma \subseteq 2^X</math>, เราจะกล่าวว่า <math>\Sigma</math> เป็นพีชคณิตซิกมาบน <math>X</math> ก็ต่อเมื่อ <math>\Sigma</math> มีคุณสมบัติต่อไปนี้
ฮอสเอกซ์พี

HOSxP (ฮอสเอกซ์พี) เป็น ซอฟต์แวร์แอปพลิเคชัน สำหรับสถานพยาบาล สถานีอนามัย และโรงพยาบาล พัฒนาโดยบุคลากรที่อาสาสมัครมาจากหลายโรงพยาบาล มีเป้าหมายที่จะพัฒนาระบบสารสนเทศ ที่มีประสิทธิภาพสูง สามารถนำไปใช้งานได้จริงทั้งในระดับสถานีอนามัย ไปจนถึงโรงพยาบาลศูนย์ โดยเริ่มพัฒนาตั้งแต่ปี พ.ศ. 2542 ในปัจจุบันนี้ HOSxP ได้ถูกใช้ในโรงพยาบาลตั้งแต่ระดับชุมชน , รพท , รพศ. ทั่วประเทศไทยมากกว่า 300 แห่ง และมีสถานีอนามัยมากกว่า 2,000 แห่ง
ประวัติ.
โครงการ HOSxP ริเริ่มโดย ชัยพร สุรเตมีย์กุล โดยเป็นโครงการทดลองพัฒนาระบบสารสนเทศใช้เองภายในโรงพยาบาลเขาสวนกวาง จังหวัดขอนแก่น เพื่อเพิ่มประสิทธิภาพในการให้บริการผู้ป่วย และช่วยลดภาระในการทำรายงานประจำเดือนของฝ่ายต่าง ๆ โครงการเริ่มพัฒนาเมื่อกลางปี พ.ศ. 2542 โดยเริ่มต้นพัฒนา ระบบเวชระเบียน เป็นระบบแรก ตามด้วยระบบผู้ป่วยใน และระบบห้องจ่ายยา หลังจากพัฒนาและแก้ไขได้ประมาณ 1 ปี ก็ได้มีทีมงานจากสำนักงานสาธารณสุขจังหวัดร้อยเอ็ด นำทีมโดย นายแพทย์ไพบูลย์ เพ็ญสุวรรณ ติดต่อดูงาน และทำแผนนำไปใช้ใน 10 โรงพยาบาลชุมชนนำร่อง ในจังหวัดร้อยเอ็ด ประกอบด้วย โรงพยาบาลจตุรพักตรพิมาน โรงพยาบาลโพชัย โรงพยาบาลหนอกพอก โรงพยาบาลเมยวดี โรงพยาบาลศรีสมเด็จ โรงพยาบาลจังหาร โรงพยาบาลเมืองสรวง โรงพยาบาลปทุมรัตน์ โรงพยาบาลพนมไพร และโรงพยาบาลโพนทราย 
หลังจากนั้น 1 ปี ทีมงานจากโรงพยาบาลโพธาราม ซึ่งเป็นโรงพยาบาลทั่วไปขนาด 340 เตียง นำทีมโดย นายแพทย์สมบูรณ์ นันทานิช และ ภก.สุชัย อุดมคำ ได้มาติดต่อดูงานและตัดสินใจนำไปใช้ โดยเชิญผู้พัฒนาไปช่วยดูแลและปรับปรุงระบบเดือนละ 1 ครั้งเป็นระยะเวลา 2 ปี และในปี พ.ศ. 2547 นายแพทย์สุเพียว อึ้งวิจารย์ปัญญา ซึ่งในขณะนั้นดำรงตำแหน่งผู้อำนวยการโรงพยาบาลโพธาราม ก็ได้ประกาศสนับสนุนให้มีการนำฮอสเอกซ์พีไปใช้ในโรงพยาบาลชุมชนที่ยังไม่มีซอฟต์แวร์แอปพลิเคชันใช้ หรือมีใช้แต่ไม่รองรับกับระบบการทำงานทั้งหมด เช่น โปรแกรม STAT 2 และได้จัดทำเป็นหนังสือเชิญชวนไปยังโรงพยาบาลต่าง ๆ ทั่วประเทศ
ปัจจุบันได้มีอาสาสมัครจากหลายโรงพยาบาล มาช่วยทดสอบและพัฒนา และมีผู้นำโครงการคือ ชัยพร สุรเตมีย์กุล - ปัจจุบันทำงานใน บริษัทบางกอกเมดิคัลซอฟต์แวร์ จำกัด (ซึ่งทำหน้าที่เป็นผู้จัดการโครงการ และผู้พัฒนาหลัก)
ที่มาของชื่อ.
ฮอสเอกซ์พี (HOSxP) เดิมชื่อ "KSK-HDBMS" แต่เนื่องจากชื่อเดิมเรียกยาก จึงได้ตั้งชื่อใหม่เป็น HOSxP ซึ่งมาจากคำว่า Hospital และ Experience และยังสื่อถึงภาพลักษณ์ของการใช้งานซอฟต์แวร์ ที่ในแต่ละหน้าจอ จะมีธีมที่เหมือนกับใช้งานในวินโดวส์
เนื่องจาก HOSxP มีหลายระบบงานมากขึ้น ทำให้ถูกข้อจำกัดของ Delphi Compiler ที่ไม่สามารถ Compile Project ที่มี Resource มากกว่า 64k ได้ จึงได้ถูกปรับปรุงแยกระบบงานต่างๆ ออกเป็น Module (Package) ย่อยๆ และได้มีการตั้งชื่อใหม่ตามกลุ่มเป้าหมายที่ใช้คือ
คลื่นนิ่ง

คลื่นนิ่ง เป็นคลื่นที่ไม่เคลื่อนที่ อาจเกิดจากตัวกลางเคลื่อนที่ไปในทิศทางตรงข้ามกับคลื่น หรือ เกิดจากการแทรกสอดของคลื่นสองลูก เคลื่อนที่ในทิศทางตรงข้ามกัน
ตัวกลางเคลื่อนที่.
ตัวอย่างของคลื่นนิ่งเกิดจากตัวกลางเคลื่อนที่ คือ สภาพอากาศที่ก่อให้เกิดคลื่นนิ่งในบรรยากาศในแถบเทือกเขา เรียกว่า คลื่นลี  ซึ่งมีประโยชน์สำหรับการเล่นเครื่องร่อน 
คลื่นสวนทาง.
ตัวอย่างของคลื่นนิ่งเกิดจากคลื่นสวนทาง เช่น คลื่นในสายส่งสัญญาณไฟฟ้า ซึ่งสัญญาณนั้นมีการซ้อนทับกับสัญญาณที่วิ่งสวนมา ส่งผลให้เกิดคลื่นรวมมีรูปร่างเป็น บัพ (คือ จุดที่สัญญาณรวมเท่ากับศูนย์) และ ปฏิบัพ (คือ จุดที่สัญญาณรวมมีการแกว่งมากที่สุด) สลับกันที่ตำแหน่งคงที่ คลื่นที่วิ่งสวนทางมานี้อาจเกิดจากการสะท้อนที่ปลายของสายส่ง เนื่องจากอิมพีแดนซ์ไม่พอดีกัน
มอดุลัสของยัง

มอดุลัสของยัง (Young's modulus) หรือ มอดุลัสของสภาพยืดหยุ่น (modulus of elasticity หรือ elastic modulus) เป็นค่าบอกระดับความแข็งเกร็ง  ของวัสดุ ค่ามอดุลัสของยังหาจาก ค่าลิมิตของอัตราการเปลี่ยนแปลงของ ความเค้น  ต่อ ความเครียด  ที่ค่าความเค้นน้อย สามารถหาจากความชัน ของกราฟความสัมพันธ์ ความเค้น-ความเครียด  ที่ได้จากการทดลองดึง  ค่ามอดุลัสของยัง ตั้งชื่อตาม ชาวอังกฤษ โทมัส ยัง ซึ่งเป็นทั้งนักฟิสิกส์ แพทย์ แพทย์นรีเวช และผู้ที่ศึกษาวิชาเกี่ยวกับวัฒนธรรมและวัตถุโบราณของอียิปต์
หน่วย.
หน่วย SI ของมอดุลัสของสภาพยืดหยุ่น คือ ปาสกาล (pascal) ในกรณีของวัสดุทั่วไปที่มีค่านี้สูง จะใช้หน่วย เมกะปาสกาล (megapascal) และ จิกะปาสกาล (gigapascal)
นอกจากหน่วย SI แล้ว ค่ามอดุลัสของสภาพยืดหยุ่น ยังสามารถระบุในหน่วยอื่น เช่น ปอนด์ต่อตารางนิ้ว (psi-pounds per square inch)
การใช้งาน.
ค่ามอดุลัสของยัง นั้นมีประโยชน์ใช้ในการคำนวณพฤติกรรมในการรับแรงของวัสดุ ตัวอย่างเช่น สามารถใช้ในการคาดคะเน ความยืดของลวดในขณะรับแรงดึง หรือคำนวณระดับแรงดันที่กดลงบนแท่งวัสดุ แล้วทำให้แท่งวัสดุยวบหักลง ในการคำนวณจริงอาจมีค่าอื่น ๆ เกี่ยวข้องด้วย เช่น มอดุลัสของแรงเฉือน (shear modulus) อัตราส่วนของปัวซอง  โมดูลัสของแรงบีบอัด (bulk modulus) และ ความหนาแน่น
ความเป็นเชิงเส้น และ ไม่เป็นเชิงเส้น.
ในวัสดุหลายประเภท ค่ามอดุลัสของยัง นั้นมีค่าคงที่ ที่ระดับความยืดช่วงหนึ่ง วัสดุประเภทนี้จะเรียกว่า เป็นวัสดุเชิงเส้น และมีคุณสมบัติเป็นไปตาม กฎของฮุค (Hooke's law) ตัวอย่างของวัสดุเชิงเส้น คือ เหล็ก แก้ว และ เส้นใยคาร์บอน (carbon fiber) ส่วน ยาง (rubber) นั้นเป็นวัสดุไม่เป็นเชิงเส้น
วัสดุแบบมีทิศทาง.
โลหะหลายชนิด รวมทั้งเซรามิก และ วัสดุอื่น ๆ นั้นเป็นวัสดุ ไอโซทรอปิก คือ มีคุณสมบัติไม่ขึ้นกับทิศทาง
แต่ก็มีวัสดุบางประเภท โดยเฉพาะวัสดุผสม ที่มีโครงสร้างเป็นเส้นใย หรือ โครงสร้างในลักษณะเดียวกัน เป็นผลให้คุณสมบัติการรับแรงของวัสดุนั้นขึ้นกับทิศทาง คือ เป็นวัสดุ แอนไอโซทรอปิก  ตัวอย่างเช่น เส้นใยคาร์บอน นั้นจะมีความแข็งเกร็งมาก (ค่ามอดุลัสของยังสูง) หากรับแรงตามแนวเส้นใย (ในแนวขนานกับแนวเส้นใย) วัสดุอื่น ๆ ก็มี ไม้ และ คอนกรีตเสริมแรง
การคำนวณ.
มอดุลัสของสภาพยืดหยุ่น <math>\,\lambda\,</math> หาได้จากการหาร ค่าความเค้น ด้วย ค่าความเครียด
<math> \lambda = \frac{stress}{strain} = \frac{F/A}{x/l} = \frac{F l} {A x} </math>
โดย (ในหน่วย SI)
<math>\,\lambda\,</math> คือ ค่ามอดุลัสของสภาพยืดหยุ่น ในหน่วย ปาสกาล
<math>\,F\,</math> คือ แรง ในหน่วย นิวตัน
<math>\,A\,</math> คือ พื้นที่หน้าตัดรับแรง ในหน่วย ตารางเมตร
<math>\,x\,</math> คือ ส่วนที่ยืดออกของวัสดุ ในหน่วย เมตร
<math>\,l\,</math> คือ ความยาวปกติของวัสดุ ในหน่วยเมตร
ความตึง.
มอดุลัสของสภาพยืดหยุ่น ของวัสดุ สามารถใช้ในการคำนวณหาแรงตึง จากส่วนที่ยืดออกได้โดย
<math>T = \frac{\lambda A x}{l}</math>
โดย
<math>\,T\,</math> คือ แรงตึง ในหน่วย นิวตัน
พลังงานศักย์ของความยืดหยุ่น.
พลังงานศักย์ของความยืดหยุ่น  หาได้จากการอินทิเกรต แรงตึงเทียบกับตัวแปร <math>\,x\,</math> ได้พลังงงานสะสม <math>\,E\,</math>
<math>E = \frac{\lambda A x^2}{2 l}</math>
โดย 
<math>\,E\,</math> คือ พลังงานศักย์ของความยืดหยุ่น ในหน่วย จูล
เรน (นักร้อง)

เรน หรือ พี (เกิด 25 มิถุนายน ค.ศ. 1982) เป็นนักร้องและนักแสดงชาวเกาหลีใต้ มีชื่อเสียงจากซีรีส์เรื่อง "ฟูลเฮาส์" หรือ "สะดุดรัก...ที่พักใจ" (2004) พีมีชื่อแต่เกิดว่า ช็อง จี-ฮุน  และใช้ชื่อภาษาอังกฤษว่า เรน (Rain) โดยนำความหมายของชื่อ พี ในภาษาเกาหลี ซึ่งหมายถึง "ฝน" มาตั้งชื่อเป็นภาษาอังกฤษ
เรนถูกจัดอันดับให้เป็น 1 ใน 100 ของผู้ทรงอิทธิพลโดยนิตยสารไทม์ เป็นเวลาถึง 2 ปีซ้อน รวมถึงยังถูกจัดอันดับให้เป็น 1 ใน 50 คนที่หน้าตาดีที่สุดในโลกโดยนิตยสารฉบับเดียวกัน
ประวัติ.
เรนเริ่มสนใจในเพลงแนวอาร์แอนด์บีและฮิปฮอปตั้งแต่ตอนเกรด 6 (ป.6) เขาเป็นสมาชิกวงบอยแบนด์ที่ชื่อว่า "แฟนคลับ"
เรนได้เข้าไปออดิชันกับ JYP เอนเตอร์เทนเมนต์ ซีอีโอ บริษัท JYP ปาร์ค จิน ยอง เริ่มสนใจในตัวเขา
เรนได้ฝึกการเต้นและได้เป็นแบ็คอัพให้ศิลปินอย่างปาร์ค จิ ยูน และ ปาร์ค จิน ยอง
ในที่สุดปี 2545 เขาได้ออกอัลบั้มแรก "Rain" ซิงเกิลแรก "Bad Guy" ก็กลายเป็นเพลงฮิต และเขาได้มีโอกาสเล่นหนังซีรียส์เรื่อง "Sang Doo! Let's Go To School" ทำให้เขาได้รับรางวัลในฐานะนักแสดง หน้าใหม่ยอดเยี่ยม จากสถานีโทรทัศน์ KBS ของเกาหลี หลังจากนั้นไม่นานเรนก็ออกอัลบั้มที่ 2 "Ways To Avoid The Sun" ซึ่งมีเพลงฮิตชื่อเดียวกับอัลบั้มคือ "Ways To Avoid The Sun"
ในปี พ.ศ. 2547 เขาได้แสดงซีรีส์เรื่องฟูลเฮาส์ ของ “ ลียองเจ” ที่เป็นละครที่มีเรทติ้งสูงที่สุดในเกาหลี และดังทั่วในทวีปเอเชีย ทำให้เขาได้รับรางวัลนักแสดงดีเด่นจาก KBS Acting Awardsไปครองถึง 3 รางวัล คือ Popularity Award, Excellence Award และ Best Couple Award (กับซอง เฮ เคียว)
อัลบั้มที่ 3 "It's Raining" ขายได้มากกว่า 1 ล้านทั่วทั้งเอเชีย
ในปี 2005 เรนได้รับรางวัลจากเอ็มทีวี เอเชีย อวอร์ดส สาขา ศิลปินยอดนิยมเกาหลี นอกจากนั้นยังได้รับรางวัล MTV Video Music Awards Japan, MTV China Awards และ Channel[V] Thailand Music Video Awards อีกด้วย
หลังจากนั้นเรนก็ได้ทัวร์โดยใช้ชื่อทัวร์ว่า "RAINY DAY 2005 Tour" โดยเริ่มต้นที่โซล บัตรขายหมดทุกรอบ โดยในเดือนกุมภาพันธ์ 2006 เรนได้เปิดคอนเสิร์ตที่เมดิสัน สแควร์ การ์เด้น ที่นิวยอร์ก บัตรขายหมดตั้งแต่วันแรก โดยตัวโชว์มีการแสดงเปิดโดย Lim Jeong Hee และมีศิลปินรับเชิญอย่างโจโจ้ , โอมาเรียน และ พี ดิดดี้
เรนกลับมากับอัลบั้มที่ 4 "Rain's World" โดยมีซิงเกิลแรกคือ "I'm Coming" ตามด้วยซิงเกิลที่ 2 "In My Bed"
เรนกลับพร้อมอัลบัมที่ 5 "Rainism" โดยมีซิงเกิลเปิดตัวคือ " Rainism "
และในปี 2009 เขาก็ได้เป็นโปรดิวเซอร์ให้กับวงบอยแบนด์ เอ็มแบล็ค ภายใต้สังกัด J. Tune Entertainment
ด้านชีวิตส่วนตัวเขาคบหาดูใจกับนักแสดงสาวชาวเกาหลีใต้ คิม แท-ฮี สมรสกันแล้ว วันที่ 19 มกราคม ค.ศ. 2017 ปัจจุบันมีลูกสาวด้วยกัน 2 คน
หอคอยฮานอย

หอคอยฮานอย (บางครั้งเรียกว่า ปัญหาวิหารเบนาเรส (The problem of Benares Temple), หอพระพรหม (Tower of Brahma) หรือ หอคอยของลูว์กา (Lucas' Tower) และบางครั้งเรียกสั้น ๆ ว่า ปริศนาพีระมิด (pyramid puzzle)) เป็นเกมคณิตศาสตร์หรือปริศนาที่มีเสาสามเสาและจานที่มีเส้นผ่านศูนย์กลางที่ต่างกันซึ่งเจาะรูปตรงกลาง โดยวิธีเล่นจะเริ่มด้วยการตั้งจานทั้งหมดที่ด้านหนึ่งเรียงลำดับตามขนาด โดยอันเล็กสุดอยู่ข้างบน ทำให้เป็นรูปร่างกรวย เป้าหมายของปริศนานี้คือย้ายจานทั้งหมดไปยังเสาอันสุดท้าย โดยต้องทำตามกฎนี้:
ในเกมที่มี 3 แผ่น สามารถทำได้ภายใน 7 ครั้ง จำนวนครั้งน้อยที่สุดที่เป็นไปได้สำหรับการย้ายจานบนหอคอยฮานอยคือ 2"n" − 1, โดย "n" คือจำนวนจาน
ต้นกำเนิด.
นักคณิตศาสตร์ชาวฝรั่งเศส เอดัวร์ ลูว์กา นำปริศนาหอคอยฮานอยเข้าสู่ตะวันตกใน ค.ศ. 1883 ทำให้มีตำนานมากมายเกี่ยวกับธรรมชาติอันเก่าแก่และลึกลับของปริศนาปรากฏขึ้นแทบจะทันที ซึ่งรวมตำนานหนึ่งเกี่ยวกับวิหารกาศีวิศวนาถในอินเดีย ซึ่งมีห้องขนาดใหญ่ที่มีเสาเก่าสามเสาอยู่ในนั้น กับจอนสีทอง 64 แผ่น ตามคำทำนายของพราหมณ์ว่า บรรดาพราหมณ์ได้ย้ายจานเหล่านั้นไปตามกฎที่ไม่เปลี่ยนแปลงของพระพรหมตั้งแต่นั้นมา ทำให้ปริศนานี้มีอีกชื่อว่า หอพระพรหม ตามตำนาน เมื่อมีการวางแผ่นสุดท้าย โลกก็จะถึงจุดจบ
ถ้าตำนานเป็นจริง และถ้าบรรดาพราหมณ์ย้ายแผ่นเหล่านี้ในอัตรา 1 แผ่นต่อวินาที โดยใช้จำนวนครั้งน้อยที่สุด จะต้องใช้เวลา 264 − 1 วินาที หรือเกือบ 585,000 ล้านปีจึงจะเสร็จ ซึ่งมากกว่าอายุจักรวาลในปัจจุบันประมาณ 42 เท่า
วิธีแก้.
ปริศนานี้สามารถเล่นด้วยจานกี่แผ่นก็ได้ ถึงแม้ว่าของเล่นส่วนใหญ่จะมีประมาณ 7 ถึง 9 แผ่น จำนวนครั้งน้อยที่สุดที่เป็นไปได้สำหรับการย้ายจานบนหอคอยฮานอยคือ #เปลี่ยนทาง โดย "n" คือจำนวนจาน
เกมออนไลน์ผู้เล่นจำนวนมากแบบเล่นตามบทบาท

เกมออนไลน์ผู้เล่นจำนวนมากแบบเล่นตามบทบาท (หรือ MMORPG) เป็นเกมอาร์พีจีที่ผู้เล่นหลายคนเข้ามาเล่นในเวลาเดียวกัน และเสมือนอยู่ในโลกเดียวกัน โดยผ่านระบบเครือข่ายคอมพิวเตอร์ขนาดใหญ่ และผู้เล่นแต่ละคนจะสวมบทบาทเป็นตัวละครตัวหนึ่งในโลกนั้น เช่นเกม World of Warcraft, Ragnorok Online, Mu Online เป็นต้น รวมถึงเกมที่อยู่ในสมาร์ทโฟน
ลักษณะที่มีร่วมกัน.
แก่นเรื่อง.
เกม MMORPG ที่เป็นที่นิยมส่วนใหญ่มีแก่นเรื่องที่เกี่ยวข้องกับวรรณกรรมแฟนตาซีแบบดั้งเดิม มักดำเนินเรื่องราวอยู่ในโลกสมมติของเรื่องที่อาจคล้ายคลึงกับ"ดันเจียนแอนด์ดรากอนส์" บางเกมมีการผสมผสานกับแนวเรื่องอื่น เช่น บันเทิงคดีวิทยาศาสตร์ ดาบและเวทมนตร์ หรืออาชญนิยาย บ้างก็ดึงแก่นเรื่องมาจากหนังสือการ์ตูนอเมริกัน เรื่องลึกลับเหนือธรรมชาติ และแนวเรื่องอื่น ๆ องค์ประกอบต่าง ๆ เหล่านี้มักดำเนินเรื่องไปผ่านการทำภารกิจตามเนื้อเรื่อง ซึ่งมักมีองค์ประกอบสำคัญร่วมกันได้แก่ เควสท์ มอนสเตอร์ และไอเทม
รูมิ คาซาฮาระ

รูมิ คาซาฮาระ (; โรมาจิ: "Kasahara Rumi") เป็นนักพากย์หญิงที่มีชื่อเสียงคนหนึ่งในประเทศญี่ปุ่น เธอเป็นเพื่อนที่เรียนจบมาจากโรงเรียนสอนนักพากย์ของอาโอนิโปรดักชัน รุ่นเดียวกับ เมงูมิ โองาตะ ผู้พากย์เสียงคุราม่า ในคนเก่งทะลุโลก และ ชิโฮะ นียามะ ผู้พากย์เสียงเซยะ โค ในเซเลอร์มูน เซเลอร์สตาร์ส
ประวัติ.
วันเกิด : 8 มีนาคม พ.ศ. 2513
บ้านเกิด : จังหวัดนีงาตะ ประเทศญี่ปุ่น 
สังกัด : อาโอนิโปรดักชัน
ไฟ

ไฟ เป็นการออกซิเดชันของวัสดุอย่างรวดเร็วในกระบวนการเผาไหม้ชนิดคายความร้อนซึ่งปล่อยความร้อน แสงสว่าง และผลิตภัณฑ์มากมายจากปฏิกิริยา กระบวนการออกซิเดชันที่ช้ากว่านั้น เช่น การขึ้นสนิม หรือการย่อยอาหาร ไม่นับรวมในนิยามนี้
ไฟร้อนเนื่องจากการแปลงพันธะคู่อ่อนของโมเลกุลของออกซิเจน (O2) ไปเป็นพันธะที่แข็งแกร่งกว่าทำให้เกิดคนเป็นผลิตภัณฑ์เป็นคาร์บอนไดออกไซด์และน้ำ ปล่อยพลังงานออกมา (418 กิโลจูลต่อออกซิเจน 32 กรัม) พลังงานพันธะของเชื้อเพลิงมีส่วนเพียงเล็กน้อย ที่ปฏิกิริยาเผาไหม้ เปลวไฟจะเกิดขึ้น ณ จุดจุดหนึ่งที่เรียกว่า จุดเผาไหม้ (Ignition point) เปลวไฟ คือไฟในส่วนที่มองเห็นได้ เปลวไฟมีส่วนประกอบหลัก ๆ คือ คาร์บอนไดออกไซด์ ไอน้ำ ออกซิเจน และไนโตนเจน เมื่อไฟร้อนเพียงพอ แก๊สชนิดต่าง ๆ อาจเปลี่ยนเป็นไอออนและผลิตเป็นพลาสมาได้ สีและความแรงของไฟอาจแตกต่างกัน ขึ้นอยู่กับสสารที่ทำให้เกิดแสง และมลทินภายนอก
ไฟในรูปแบบที่พบมากที่สุดสามารถกลายเป็นมหาอัคคีภัยได้ ซึ่งเป็นทำให้เกิดอันตรายจากการเผาไหม้ ไฟเป็นกระบวนการที่สำคัญที่มีผลต่อระบบนิเวศรอบโลก ผลกระทบในด้านดีคือการกระตุ้นการเจริญเติบโตและบำรุงรักษาระบบนิเวศได้หลากหลาย
การควบคุมไฟเพื่อนำไปใช้ประโยชน์ถือได้ว่าเป็นความสำเร็จก้าวสำคัญหนึ่งในประวัติศาสตร์ของมวลมนุษยชาติ ตั้งแต่ การทำอาหาร การผลิตสิ่งของ การฆ่าเชื้อโรค การแปลงพลังงานเป็นงาน และการดับไฟที่ไม่พึงปรารถนา เป็นต้น
ปริภูมิเมเชอร์ผลคูณ

ปริภูมิเมเชอร์ผลคูณ  ในทฤษฎีเมเชอร์ กำหนดปริภูมิเมเชอร์สองปริภูมิใด ๆ เราจะสามารถสร้างปริภูมิเมเชอร์ใหม่ขึ้นมาจากสองปริภูมิดังกล่าวได้เสมอ และเราจะเรียกปริภูมิเมเชอร์ที่สร้างขึ้นมาใหม่นี้ว่า "ปริภูมิเมเชอร์ผลคูณ" (product measure space) การสร้างปริภูมิเมเชอร์ผลคูณจากสองปริภูมิตั้งต้นนั้น แท้จริงแล้วก็เสมือนการสร้างเซตใหม่จากสองเซตโดยใช้ผลคูณคาร์ทีเซียน หรือสร้างปริภูมิทอพอโลยีผลคูณจากสองปริภูมิทอพอโลยีนั่นเอง
นิยามทางคณิตศาสตร์.
กำหนด <math> (X_1, \Sigma_1, \mu_1) </math> และ <math> (X_2, \Sigma_2, \mu_2) </math> เป็นปริภูมิเมเชอร์. เรานิยามปริภูมิเมเชอร์ผลคูณ <math> (X_1 \times X_2, \Sigma_1 \times \Sigma_2, \mu_1 \times \mu_2) </math> ดังนี้
<math> (\mu_1 \times \mu_2) (B_1 \times B_2) = \mu_1 (B_1) \mu_2 (B_2) </math> เมื่อ
<math> B_1 \in \Sigma_1,\ B_2 \in \Sigma_2</math>
โดยเมเชอร์ที่มีคุณสมบัตินี้ นิยามได้หลายแบบ แต่ถ้าเรากำหนดเงื่อนไขเพิ่มเติมว่า ปริภูมิตั้งต้นทั้งสอง เป็นชนิดซิกมาจำกัด เราจะได้ว่า <math>\mu_1 \times \mu_2</math> มีเพียงรูปแบบเดียวและเท่ากับ
<math> (\mu_1 \times \mu_2) (E) = \int_{X_2} \mu_1 (E^y) \,d\mu_2 = \int_{X_1} \mu_2 (E_{x}) \,d\mu_1</math>
สำหรับทุก ๆ เซตหาเมเชอร์ได้ "E" โดย "E""x" = {"y"∈"X"2| ("x","y") ∈"E"}, และ "E""y" = {"x"∈"X"1| ("x","y") ∈"E"} และทั้งสองก็เป็นเซตที่สามารถวัดได้
ทศวรรษ

ทศวรรษ  หมายถึงรอบ 10 ปี เป็นการอ้างถึงช่วง 10 ปีช่วงใดช่วงหนึ่ง ปกติแล้วจะใช้กับคริสต์ศักราช เช่น ช่วง ค.ศ. 1960–1969 เรียกว่า คริสต์ทศวรรษ 1960 และเป็นที่เข้าใจกันทั่วไปว่า เมื่อเอ่ยถึงทศวรรษย่อมหมายถึงทศวรรษของคริสต์ศักราช แต่จะใช้กับพุทธศักราชก็ได้ จะเรียกว่า "พุทธทศวรรษ"
รากศัพท์.
คำว่า "ทศวรรษ" ในภาษาไทยนั้นไม่ปรากฏชัดว่าเริ่มนิยมใช้กันเมื่อใด "ทศวรรษ" เป็นคำสันสกฤตเต็มรูป หมายความว่าเป็นศัพท์ที่มีอยู่แล้วในภาษาสันสกฤต "ทศวรฺษ" ซึ่งมีการใช้มานานแล้ว มิใช่คนไทยนำศัพท์สันสกฤตมาผูกขึ้นเอง "ทศ" แปลว่า 10 และ "วรรษ" แปลว่า ปี ดังนั้นความหมายตามตัวอักษรของ "ทศวรรษ" ในภาษาสันสกฤตแต่เดิมจึงหมายถึง "จำนวน 10 ปี" แต่มักจะนำมาใช้ในความหมายว่า "รอบสิบปี" พจนานุกรมฉบับราชบัณฑิตยสถานระบุคำอ่านว่า "ทด-สะ-วัด" โดยให้นิยามว่า รอบ 10 ปี และระบุที่มาว่ามาจาก decade
เมเชอร์ภายนอก

เมเชอร์ภายนอก  เป็นฟังก์ชันที่สำคัญในทฤษฎีเมเชอร์ พัฒนาโดยการาเตโอโดรี ซึ่งเป็นนักคณิตศาสตร์ชาวกรีก การนิยามฟังก์ชันเมเชอร์ทางคณิตศาสตร์ในแรกเริ่มมีจุดประสงค์ดังนี้
 <math> \mu^*\left (\bigcup_{j=1}^\infty A_j\right) \leq \sum_{j=1}^\infty \mu^* (A_j) </math> 
อย่างไรก็ตามสามารถพิสูจน์ได้ว่า ไม่มีฟังก์ชันใด ที่จะมีคุณสมบัติครบทั้ง 4 ข้อดังกล่าวได้ จึงจำเป็นต้องผ่อนปรนบางเงื่อนไขออกไป (ดู วิตาลีเซต และ ปริทัศน์ของบานาค-ทาร์สกี) ฟังก์ชันเมเชอร์ที่เป็นมาตรฐานในปัจจุบันเกิดจากการผ่อนปรนเงื่อนไขในข้อที่หนึ่ง อย่างไรก็ตามการสร้าง "ฟังก์ชันเมเชอร์" มักสร้างจาก "เมเชอร์ภายนอก" ซึ่งเกิดจากการผ่อนปรนเงื่อนไขในข้อที่ 4 และนำไปต่อยอดกลายเป็น ฟังก์ชันเมเชอร์ตามที่ต้องการ โดยการต่อยอดสามารถทำได้เสมอ ซึ่งพิสูจน์ได้จากทฤษฎีบทของการาเตโอโดรี
นิยามทางคณิตศาสตร์.
เมเชอร์ภายนอกบนเซต <math>X</math> เป็นฟังก์ชันที่นิยามโดย <math>\mu^*: 2^X \to [0,\infty]</math> และมีคุณสมบัติ 3 ขัอดังต่อไปนี้.
1. เซตว่างมีเมเชอร์ภายนอกเท่ากับ 0.
 <math> \mu^* (\varnothing) = 0</math> 
2. Monotonicity
 <math> A \subseteq B \Rightarrow \mu^* \leq \mu^*</math> 
3. มีคุณสมบัติ "กึ่งสภาพการบวกเชิงนับได้" (sub-countable additivity) : กำหนดลำดับ {"A""j"} โดยทุก ๆ "A""j" เป็นสับเซตของ "X" ("หมายเหตุ": ไม่มีเงื่อนไขของ การไม่มีส่วนร่วมแบบเป็นคู่ ๆ แต่อย่างใด)
 <math> \mu^*\left (\bigcup_{j=1}^\infty A_j\right) \leq \sum_{j=1}^\infty \mu^* (A_j) </math>
ไบโอแอลกอฮอล์

ไบโอแอลกอฮอล์  เป็น แอลกอฮอล์ ที่ได้จากแหล่งชีวภาพไม่ใช่จาก ปิโตรเลียม ตัวอย่างเช่น เมทานอล และ เอทานอล มันถูกใช้เป็นส่วนผสมของ เชื้อเพลิงชีวภาพ (biofuel) กับน้ำมันปิโตรเลียมเพื่อใช้กับรถยนต์รุ่นใหม่ ๆ ที่พัฒนาจนสามารถใช้แอลกอฮอล์ล้วน ๆ เป็นเชื้อเพลิงได้ซึ่งเรียกว่า BA100 (หรือไบโอแอลกอฮอล์ 100%)
เอทานอลโดยทั่วไปในประเทศไทยผลิตจากอ้อยและมันสำปะหลัง แต่ในสหรัฐอเมริกาผลิตจากข้าวโพด ปัจจุบันในประเทศไทย ไบโอแอลกอฮอล์ 10 % หรือ BA10 ถูกใช้กันอย่างแพร่หลายโดยมีชื่อเรียกว่า แก๊สโซฮอล (ในสหรัฐอเมริกา จะใช้ E แทน "BA" เช่น E85 หมายถึงแก๊สโซฮอลที่มีส่วนผสมของแอลกอฮอล์สูงถึง 85%) มันถูกใช้แทน MTBE ซึ่งเป็นสารเพิ่มออกเทนในน้ำมันปิโตรปิเลียม (chemical oxygenate)
โครงการส่วนพระองค์สวนจิตรลดา ได้พัฒนาโรงงานต้นแบบสำหรับผลิตไบโอเอทานอลจากกากน้ำตาล และได้ทำการทดลองและวิจัยจนมีข้อมูลทางด้านเทคนิคอย่างครบด้าน เมื่อ 19 ก.ย. 2543 รัฐบาลจึงได้นำเอาแนวพระราชดำรินี้เป็นแนวทางสำหรับการพัฒนาโครงการเอทานอลขึ้น โดยมีวัตถุประสงค์หลักเพื่อช่วยเหลือเกษตรกร
จากเหตุการณ์การแพร่ระบาดของเชื้อโควิด-19 ทำให้นอกจากการนำเอทานอลมาใช้เป็นส่วนผสมของเชื้อเพลิงชีวภาพ กรมสรรพสามิตได้ส่งเสริมให้นำไปใช้ผลิตเป็นแอลกอฮอล์หรือเจลแอลกอฮอล์สำหรับฆ่าเชื้อโรค  มีหลากหลายเกรดแบ่งตามความบริสุทธิ์ มีตั้งแต่เกรดอุตสาหกรรม, food grade ไปจนถึงเกรดเภสัชกรรม
วันนักประดิษฐ์

วันนักประดิษฐ์ของไทย ตรงกับวันที่ 2 กุมภาพันธ์ ของทุกปี กำหนดขึ้นตามมติคณะรัฐมนตรี เมื่อวันที่ 10 พฤษภาคม พ.ศ. 2537 ทั้งนี้เพื่อเทิดพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ ๙ ที่ได้ทรงประดิษฐ์ "เครื่องกลเติมอากาศที่ผิวน้ำหมุนช้าแบบทุ่นลอย" หรือ กังหันน้ำชัยพัฒนา และทรงได้รับการทูลเกล้าฯ ถวายสิทธิบัตรการประดิษฐ์ เมื่อวันที่ 2 กุมภาพันธ์ พ.ศ. 2536 และเพื่อเป็นที่ระลึกในวาระการจดทะเบียนและออกสิทธิบัตรให้แก่พระมหากษัตริย์ พระองค์แรกของโลก
พิพิธภัณฑ์สัตว์น้ำ

พิพิธภัณฑ์สัตว์น้ำ หรือ สถานแสดงพันธุ์สัตว์น้ำ  เป็นลักษณะหนึ่งของพิพิธภัณฑ์ที่จัดแสดงสิ่งมีชีวิต มาจากภาษาอังกฤษว่า aquarium ซึ่งหมายถึงตู้ปลา พิพิธภัณฑ์สัตว์น้ำเป็นแหล่งเรียนรู้ที่ผสมผสานเข้ากับการท่องเที่ยวได้อย่างดี ในประเทศไทยมีพิพิธภัณฑ์สัตว์น้ำทั้งน้ำจืด น้ำเค็ม เช่น []
ไทโตะ คูโบะ

ไทโตะ คูโบะ (; โรมาจิ: "Kubo Taito") หรือนามปากกาว่า คูโบไทต์ (Kubotite) หรือ ไทต์ คูโบะ (Tite Kubo) ชื่อจริงคือ โนริอากิ คูโบะ (; โรมาจิ: "Kubo Noriaki"; เกิดวันที่ 26 มิถุนายน ค.ศ. 1977) เป็นนักวาดการ์ตูนและนักออกแบบตัวละครชาวญี่ปุ่นที่เป็นที่รู้จักจากซีรีส์มังงะ "เทพมรณะ" (ค.ศ. 2001–2016) ซึ่งรวมขายไปมากกว่า 120 ล้านเล่มใน ค.ศ. 2018
ประวัติ.
ไทโตะ คูโบะเกิดในจังหวัดฮิโรชิมะ คูโบะเริ่มวาดการ์ตูนตั้งแต่สมัยอยู่ไฮสคูล โดยเป็นสมาชิกของชมรมการ์ตูนในโรงเรียน ในการสัมภาษณ์เขาได้เริ่มเข้าประกวดวาดการ์ตูนในนิตยสาร แต่ไม่ได้รางวัล อย่างไรก็ตามความสามารถของเขาก็เตะตาบรรณาธิการนิตยสารการ์ตูน และได้เริ่มเข้าร่วมโปรเจกต์นั้น ไม่นานนักการ์ตูนเรื่องแรกของเขา "Ultra Unholy Hearted Machine" ก็ถูกตีพิมพ์ลงนิตยสารโชเน็นจัมป์รายสัปดาห์ฉบับพิเศษในปี ค.ศ. 1996 และในปี ค.ศ. 1999 เขาก็วาดการ์ตูนเรื่องยาวเรื่องแรกคือ ซอมบี้พาวเดอร์ ได้ตีพิมพ์ในปี ค.ศ. 2000 โดยมีจำนวน 4 เล่มด้วยกัน 
ภายหลังเริ่มต้นชีวิตทำงาน คูโบะได้วาดการ์ตูนเรื่องเทพมรณะ หรือ บลีช โดยเป็นเรื่องราวเกี่ยวกับนักเรียนมัธยมปลายคนหนึ่งได้พบกับยมทูตที่เข้ามาทางหน้าต่างห้องของเขา และได้กลายเป็นตัวแทนยมทูตเพื่อต่อสู้กับวิญญาณชั่วร้าย โดยการ์ตูนเรื่องเทพมรณะได้ลงตีพิมพ์ในโชเน็นจัมป์รายสัปดาห์ในปี ค.ศ. 2001 ในเมื่อวันที่ 4 ธันวาคม ค.ศ. 2007 ได้มีจำนวนตอนมากกว่า 300 ตอน และถูกทำเป็นแอนิเมชันในปลายปี ค.ศ. 2004 ในปี ค.ศ. 2005 ได้รับรางวัลการ์ตูนยอดเยี่ยมแห่งปีจากงานโชกาคุคัน มังงะ อวอร์ด 2005 และได้มีภาพยนตร์เรื่องแรกของเทพมรณะในวันที่ 16 ธันวาคม ค.ศ. 2006 และภาพยนตร์เรื่องที่สองในวันที่ 22 ธันวาคม ค.ศ. 2007 และกำลังจะมีภาพยนตร์เรื่องที่สามของการ์ตูนเรื่องเทพมรณะในปลายปีนี้
เมื่อวันที่ 26 มิถุนายน ค.ศ. 2008 เขาได้รับเชิญไปงานคอมมิค คอน อินเตอร์เนชั่นแนล 2008 ที่เมื่องซานดิเอโก้
ไฮสกูล

ไฮสกูล  เป็นชื่อเรียกระบบการศึกษาภาคบังคับส่วนสุดท้าย มีลักษณะเหมือนกับมัธยมศึกษาตอนปลายในประเทศไทย โดยจะแตกต่างกันในระยะเวลาในการเรียนตั้งแต่ 3-5 ปี ในประเทศต่างๆที่ใช้ระบบไฮสกูล รวมถึง ออสเตรเลีย บราซิล แคนาดา ญี่ปุ่น เกาหลีใต้ นิวซีแลนด์ ฟิลิปปินส์ สหราชอาณาจักร และสหรัฐอเมริกา
ใน อังกฤษ สิงคโปร์ และฮ่องกง เรียกว่า "เซเกินแดรีสกูล" (secondary school)
ประเทศญี่ปุ่น.
ในประเทศญี่ปุ่น คำที่ใช้เรียกคือ โคโตกักโก (高等学校, kōtōgakkō) หรือย่อว่า โคโก (高校, kōkō) ไฮสกูลในญี่ปุ่นเริ่มจาก ปีที่ 10-12 ระบบไฮสกูลในญี่ปุ่นดำเนินงานโดยกระทรวงศึกษาธิการญี่ปุ่น (文部科学省; monbukagakushō) รู้จักกันในชื่อว่า MEXT
สหรัฐอเมริกา.
ไฮสกูลในสหรัฐอเมริกา ใช้เวลาศึกษา 4 ปี โดยเริ่มต้นจากชั้นปีที่ 9-12 โดยในบางโรงเรียนจะใช้เวลา 3 ปี โดยจะเริ่มจาก ปีที่ 10-12 โดยบุคคลที่จบไฮสกูลมักจะอายุ 18 (ถ้าเกิดในช่วง 1 มกราคม ถึง 31 สิงหาคม) ประมาณ 70% ของเด็กนักเรียนอเมริกันจบไฮสกูล
จาตุรงคสันนิบาต

จาตุรงคสันนิบาต (อ่านว่า จาตุรงคะ-) แปลว่า "การประชุมพร้อมกันแห่งองค์สี่"
จาตุรงคสันนิบาต หมายถึงเหตุการณ์สำคัญที่เกิดขึ้นพร้อมกัน 4 อย่างในวันเดียวกัน คือเกิดในสมัยพุทธกาลในวันขึ้น 15 ค่ำเดือน 3 ตอนที่พระพุทธเจ้าตรัสรู้ใหม่ ๆ ซึ่งต่อมาถือกันว่าเป็นวันสำคัญทางพระพุทธศาสนา เรียกว่า วันมาฆบูชา เหตุการณ์ 4 อย่าง คือ
ซึ่งในโอกาสนี้ สมเด็จพระสัมมาสัมพุทธเจ้ายังได้ทรงแสดงพระธรรมเทศนาที่เรียกว่าโอวาทปาติโมกข์ อันเป็นหัวใจของพระพุทธศาสนาอีกด้วย
ดีบีดีไซเนอร์

ดีบีดีไซเนอร์  เป็นซอฟต์แวร์สำหรับจัดการเกี่ยวกับ การออกแบบ จัดการ สร้างและการบำรุง ฐานข้อมูล ทำงานบนวินโดวส์และลินุกซ์ ดีบีดีไซเนอร์มีลิขสิทธิ์ซอฟต์แวร์แบบGPL สร้างโดยบริษัทแฟบฟอร์ซ (fabForce)
การทำงานของซอฟต์แวร์จะมีหน้าตาให้ออกแบบสำหรับ ER diagram และเมื่ออกแบบเสร็จสามารถเชื่อมต่อทำงานกับระบบการจัดการฐานข้อมูล MySQL